Сугыш уты белән өтеп алынган балачак

	Камышлы районы, Иске Ярмәк авылы китапханәсендә 6 - 7нче сыйныф укучылары өчен “Сугыш уты белән өтеп алынган балачак” дип аталган тарих дәресе үткәрелде. Аны 6нчы сыйныф җитәкчесе Фәния Гатина һәм китапханәче Әлфирә Кәлимуллина оештырдылар. 	 “Куйбышев – запас башкала” циклының бер өлеше булган әлеге чара Бөек Ватан сугышы вакытында Иске Ярмәк авылына эвакуация буенча китерелгән балалар йорты эш¬чәнлегенә багышланган иде. Тарих дәресенә шушы балалар йортында тәрбияләнгән Бари Галләмов һәм 1960 - 1964 елларда кер юучы булып эшләгән Сания апа Шәйхетдинованың килене Гөлзинә Рәис кызы да чакырылды. Фәния Гатина 1943 елда Иске Ярмәк авылына Орлов өл¬кәсенең Касимов шәһәреннән китерелгән 5 санлы балалар бакчасы турында сөйләде. Ан¬да блокадалы Ленинградтан, шулай ук сугыш барган башка регионнардан чыгарылган сабый балалар тәрбияләнгәннәр. Сугыш уты Орелга якынлашкач, балаларны Россиянең эченәрәк эвакуациялиләр. Шулай итеп, 5 санлы балалар йорты Иске Ярмәккә килеп эләгә. 
	---	
Бердәмлек

	№ --- | 04.04.2022	


